stanford-oval/wikipedia huggingface dataset:
Ramzi Abid

| Ramzi Abid |
| --- | --- |

Henkilötiedot
Syntynyt: 24. maaliskuuta 1980 (ikä 44) Montréal, Québec, Kanada
Kansalaisuus:   Kanada  Yhdistynyt kuningaskunta
Jääkiekkoilija
Lempinimi:  Gordon
Pelipaikka:  vasen laitahyökkääjä
Maila:  vasen
Pituus:  188 cm
Paino:  99 kg
Pelaajaura
Pääsarjaura:  2002–2014
Seurat:  Springfield Falcons (AHL) Phoenix Coyotes (NHL) Pittsburgh Penguins (NHL) Wilkes-Barre/Scranton Penguins (AHL) Chicago Wolves (AHL) Atlanta Thrashers (NHL) Milwaukee Admirals (AHL) Nashville Predators (NHL) SC Bern (NLA) Rapperswil-Jona Lakers (NLA) Traktor Tšeljabinsk (KHL) Rögle BK (SEL) EC Salzburg (EBEL) JYP (SML) Grizzly Adams Wolfsburg (DEL)
NHL-varaus:  28. varaus, 1998 Colorado Avalanche 85. varaus, 2000 Phoenix Coyotes
Ramzi Abid (s. 24. maaliskuuta 1980 Montréal, Québec, Kanada) on kanadalais-brittiläinen ammattilaisuransa lopettanut jääkiekkoilija. Hän pelasi urallaan NHL:ssä yhteensä 68 runkosarja- ja kaksi pudotuspeliottelua tehopistein 14+16=30. Jäähyminuutteja hänelle kertyi 78. Pohjois-Amerikassa enemmän AHL:n puolella pelannut Abid pelasi urallaan myös Sveitsissä, KHL:ssä, Ruotsissa, Itävallassa, Suomessa ja Saksassa. Hän oli pelipaikaltaan vasen laitahyökkääjä, mutta osasi pelata myös keskellä. Abid oli pelityyliltään voimahyökkääjä, jonka vahvuuksiin kuuluivat fyysinen pelityyli, maalintekotaito, energisyys ja pelikäsitys. Hänen heikkouksiinsa puolestaan kuuluivat luistelu, puolustuspeli sekä kurinalaisuuden puute. Abidin sukujuuret ovat Tunisiasta.
Ura > Seuraura > Junioriura

QMJHL-joukkue Chicoutimi Saguenéens varasi Abidin 60. pelaajana vuonna 1996. Hänen ensimmäinen kautensa 1996–1997 toi siellä 65 runkosarjaottelussa 37 tehopistettä, mutta kaudella 1997–1998 Abid voitti tehoilla 50+85=135 koko QMJHL:n pistepörssin, palkittiin Jean Beliveau Trophylla ja jakoi syöttöpörssin voiton Rouyn-Noranda Huskiesin Mike Ribeiron kanssa. Hän oli Sagueneensin toiseksi paras maalintekijä Mathieu Benoît'n jälkeen ja sijoittui QMJHL:n maalipörssissä viidenneksi. Abid oli myös joukkueen paras pistemies ja maalintekijä kevään 1998 pudotuspeleissä tehoilla 4+3=7. Hänet palkittiin kauden päätteeksi koko QMJHL:n arvokkaimpana pelaajana Michel Brière Trophylla ja valittiin ensimmäiseen tähdistökentälliseen. Abid teki eniten pisteitä koko CHL:ssä ja palkittiin CHL Top Scorer Awardilla. Hänet valittiin CHL:n toiseen tähdistökentälliseen ja Abid pelasi kauden aikana myös CHL Top Prospects Gamessa.
Colorado Avalanche varasi Abidin toisella kierroksella 28. pelaajana NHL:n varaustilaisuudessa 1998. Kesken kauden 1998–1999 hän vaihtoi QMJHL-seuraansa Sagueneesista Acadie-Bathurst Titanin joukkueeseen. Abid oli tehoilla 14+20=34 kevään 1999 pudotuspelien pistepörssin kolmas ja voitti kauden päätteeksi QMJHL:n mestaruuden.
Kesken kauden 1999–2000, lokakuussa 1999 Abid kaupattiin Halifax Mooseheadsiin vaihdossa Samuel Séguiniin ja David Hemsworthiin. Hän teki QMJHL:n yhden kauden piste-ennätyksensä tekemällä runkosarjassa yhteensä tehot 67+91=158, joilla Abid sijoittui sekä piste-, maali- että syöttöpörssissä toiseksi. Hänen edellään jokaisessa tilastossa oli vain Rimouski Océanicin Brad Richards. Abid oli kevään 2000 pudotuspeleissä Mooseheadsin paras pistemies, maalintekijä ja syöttäjä tehoilla 10+13=23. Hänet valittiin kauden päätteeksi QMJHL:n ja koko CHL:n ensimmäiseen tähdistökentälliseen. Kauden päätteeksi Mooseheads isännöi Memorial Cup -lopputurnausta, jonka maalipörssin Abid voitti kuudella osumallaan ja hänet palkittiin Ed Chynoweth Awardilla. Hän myös jakoi turnauksen pistepörssin voiton Rimouski Océanicin Juraj Kolníkin ja Brad Richardsin kanssa.
Koska Colorado Avalanche ei tehnyt sopimusta Abidin kanssa, hän oli varattavissa uudelleen taas kesällä 2000, jolloin Phoenix Coyotes varasi Abidin kolmannella kierroksella numerolla 85.
Ura > Maajoukkueura

Abid edusti Kanadan A-maajoukkuetta Spengler Cupissa vuonna 2007, jolloin joukkue voitti turnauksen.
Muuta

Abidin isoveli Nadim on pelannut myös jääkiekkoa. Veljesten isä on tunisialainen ja äiti skotlantilainen. He syntyivät Kanadassa Yhdistyneen kuningaskunnan kansalaisina.
Tsantsa

Floridalaisessa museossa oleva tsantsa
Tsantsa eli tzantza on kutistettu ihmispää. Ecuadorin alueella asuva shuarien heimo teki tsantsoja surmaamistaan vihollisista rituaalejaan varten. Ruumiista irrotetusta päästä poistettiin pääkallo ja jäljelle jäänyttä ihoa ja tukkaa keitettiin ja kuumennettiin, kunnes se oli kutistunut kolmasosaan oikeasta koosta. Shuarien käsityksen mukaan kutistettuun päähän jäi asumaan vihollisen henki. Sen uskottiin auttavan miestä pitämään vaimonsa kurissa ja takaamaan, että tämä teki ahkerasti töitä.
Kutistettuja päitä tuli nähtäville ulkomaailmaan vasta 1800-luvun puolivälissä, koska siihen asti shuarit elivät eristäytynyttä elämää. Päät herättivät suurta huomiota ja niitä asetettiin näytteille eri puolilla maailmaa. Esimerkiksi sarjakuvasankari Tintti kohtaa 1930-luvun tarinassa Särkynyt korva intiaaneja, jotka kutistavat päitä. Shuarit saivat maineen sotahulluina raakalaisina.
Aiheesta muualla

Kuvia tai muita tiedostoja aiheesta Kutistetut päät Wikimedia Commonsissa
"Tsantsa", Seura, 29.03.1939, nro 13, s. 22, Kansalliskirjaston digitaaliset aineistot
Samarkandin alue (Venäjän keisarikunta)

Samarkandin alue Venäjän keisarikunnassa vuonna 1914.
Samarkandin alue vuonna 1913.
Samarkandin alue (ven. Самарка́ндская о́бласть, Samarkandskaja oblast) oli hallintoalue Venäjän keisarikunnan Turkestanin kenraalikuvernementissa ja Neuvosto-Venäjään kuuluneessa Turkestanin autonomisessa neuvostotasavallassa. Sen hallinnollinen keskus oli Samarkand. Alueen pinta-ala oli yli 93 100 neliökilometriä ja asukasmäärä yli miljoona henkeä vuonna 1905.
Venäjän Buharan kaanikunnalta valtaamaalle alueelle perustettiin vuonna 1868 Zeravšanin piirikunta. Vuonna 1887 piirikunnasta ja osasta Syrdarjan aluetta muodostettiin Samarkandin alue. Se jakautui Hodžentin, Džizakin, Katta-Kurganin ja Samarkandin kihlakuntiin. Hodžentin kihlakunnasta erotettiin vuonna 1917 Nälkäaron kihlakunta, joka siirrettiin Syrdarjan alueeseen.
Alueen asukkaista 68 prosenttia oli uzbekkeja ja 23 prosenttia kazakkeja ja tadžikkeja. Heidän pääelinkeinonsa olivat maanviljely ja karjanhoito. Samarkand oli tärkeä kaupan keskus.
Samarkandin alue kuului Turkestanin autonomiseen neuvostotasavaltaan vuosina 1918–1924. Vuosina 1919–1921 oli olemassa Ura-Tjuben kihlakunta. Hodžentin kihlakunta kuului vuosina 1920–1922 Ferganan alueeseen. Vuonna 1924 alueen pääosa liitettiin Uzbekistanin neuvostotasavaltaan, osa Tadžikistanin autonomiseen neuvostotasavaltaan ja pieni osa Kirgiisien (kazakkien) autonomiseen neuvostotasavaltaan.
Vuonna 1925 perustettiin Uzbekistaniin kuulunut Samarkandin alue, mutta se lakkautettiin jo seuraavana vuonna piirikuntajakoon siirryttäessä. Uusi Samarkandin alue muodostettiin vuonna 1938.
Aka Manto

Aka Manto
Aka Manto on japanilainen urbaanilegenda ilkeästä hengestä, joka kummittelee vessoissa. Henki kysyy, haluaako vessassa asioiva punaisen vai sinisen viitan. Jos kysymykseen vastaa punaisen, henkilön kaula tai kädet katkaistaan tai hänet silvotaan palasiksi, tarinan kertojasta riippuen. Jos taas vastaa sinisen, henkilö kuristuu kuoliaaksi ja hänen kasvonsa muuttuvat siniseksi.
Kustaa Inkala

Kustaa Adolf Inkala (21. lokakuuta 1896 Oulu – 23. marraskuuta 1972) oli suomalainen eversti.
Inkala valmistui Kadettikoulusta 1922 sekä sotakorkeakoulusta 1928 (ye-upseeri 1929). Hän palveli Tampereen rykmentissä nuorempana upseerina, komppanianpäällikkönä ja aliupseerikoulun johtajana. Salmin rajavartioston komentajan apulaisena Inkala toimi 1928-1936. Kannaksen rajavartioston komentajana ja rajakomendanttina hän oli 1936-1940. Talvisodan aikana 8.12.1939 alkaen Inkala komensi JR 11:a eli Ässärykmenttiä. Rajavartioston päällikön apulaisena hän toimi 1940-1945. Jatkosodan aikana Inkala toimi myös Karjalan armeijan esikunnan operatiivisen osaston päällikkönä. Jatkosodan lopulla hän komensi 10.7.1944 alkaen Rajajääkäriprikaatia.
Sodan jälkeen Inkala komensi Rajajääkärirykmentti 1:ä 1945-1946. Armeijakunnan esikuntapäällikkönä hän toimi 1947. Kotkan sotilaspiiriä hän komensi 1947-1948 ja Savonlinnan sotilaspiiriä 1948-1950. Vuodesta 1950 alkaen Inkala toimi Oulun sotilaspiirin johdossa ja siirtyi reserviin 1956.
Ylennykset: vänrikki 31.7.1919, luutnantti 16.5.1921, kapteeni 6.12.1925, majuri 6.12.1929, everstiluutnantti 16.5.1937, eversti 31.10.1941.
Teoksia

Gallipoli : Tutkielma maa- ja merivoimien yhteistoiminnasta. Sotakorkeakoulun Upseerikerhon julkaisuja n:o 4. Otava 1929 (nimellä kapteeni Inkala)
King

King voi tarkoittaa esimerkiksi:
Musiikki > Yhtyeet

King (uuden aallon yhtye), brittiläinen uuden aallon yhtye
King (popyhtye), brittiläinen hip pop -yhtye
King 810, yhdysvaltalainen metalliyhtye
Musiikki > Albumit

King (Bellyn albumi)
King (Fleshgod Apocalypsen albumi)
King (O.A.R.:n albumi)
King (T.I.:n albumi)
The King (albumi), Teenage Fanclubin albumi
Musiikki > Kappaleet

”King”, Years & Yearsin kappale
”K.I.N.G.”, Satyriconin kappale
Televisio ja elokuva

The King, James Marshin ohjaama elokuva vuodelta 2005
The King, David Michôd’n ohjaama elokuva vuodelta 2019
Paikkoja

Kingin piirikunta, piirikunta Yhdysvalloissa Washingtonin osavaltiossa
Kuvitteellisia henkilöitä

King (Tekken), kuvitteellinen hahmo Tekken-pelisarjassa
King Kong, useissa elokuvissa esiintynyt gorilla
Henry King Jr., Brainwave Jr., supersankari DC Comicsin sarjakuvissa
Iris King, toinen päähenkilöistä Martin Rittin ohjaamassa elokuvassa Stanley ja Iris
Jason King, samannimisen vuosina 1971–1972 tuotetun televisiosarjan päähenkilö
Jeffrey King, tv-sarjassa One Life to Live
Nicola King, tv-sarjassa Emmerdale
Tom King, tv-sarjassa Emmerdale
Muita merkityksiä

King, maltalainen sosiaalisen median pelejä tuottava yhtiö
King-yliopisto, yksityinen yliopisto Bristolissa, Yhdysvaltain Tennesseessä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”King”, voi hakea sivunnimihaulla, laajalla sivunnimihaulla tai tekstihaulla.
Super Bowl XLVII

Ottelu pelattiin Mercedes-Benz Superdomella.
Super Bowl XLVII oli järjestyksessään 47. Super Bowl. Ottelussa kohtasivat American Football Conferencen (AFC) ja National Football Conferencen (NFC) voittajat Baltimore Ravens ja San Francisco 49ers. Ottelu pelattiin Mercedes-Benz Superdomella New Orleansissa 3. helmikuuta 2013.
Päävalmentaja Jim Harbaughin luotsaama San Francisco voitti runkosarjassa 11 ottelua, hävisi neljästi ja pelasi kerran tasan. Kesken runkosarjan varsin kokematon pelinrakentaja Colin Kaepernick syrjäytti luottomies Alex Smithin. Pelinrakentajan vaihtaminen kesken kauden on menestyvillä seuroilla hyvin harvinaista, mutta Harbaugh tiesi mitä teki ja 49ers eteni aina Super Bowliin kukistamalla pudotuspeleissä Green Bay Packersin ja konferenssifinaalissa  Atlanta Falconsin.
Super Bowlissa nähtiin ensimmäistä kertaa historiassa veljesten kohtaaminen valmentajien pallilla, kun Baltimoren pääkäskijä on Jimin isoveli John Harbaugh. Johnin Ravens voitti runkosarjassa 10 ottelua ja hävisi kuusi. Pudotuspeleissä Baltimore kukisti Indianapolisin, Denverin ja konferenssifinaalissa New Englandin.
Super Bowl XLVII oli kymmenes New Orleansissa järjestetty Super Bowl. Puoliaikashow'ssa esiintyivät amerikkalaislaulajatar Beyoncé Knowles ja 30 sekunnin mainos tauolla maksaa 4 miljoonaa dollaria.
"Blackout Bowl"

Ottelun erikoisuus nähtiin kolmannella neljänneksellä, kun Superdomen sähköt katkesivat pimentäen suuren osan valaistuksesta ja peli jouduttiin keskeyttämään 34 minuutin ajaksi ennen kuin sähköt saatiin täysin palautettua.
Aiheesta muualla

Wikimedia Commonsissa on kuvia tai muita tiedostoja aiheesta .
Super Bowlin verkkosivu (englanniksi)
| n k Super Bowl |
| --- | --- |
 I (1967)  II (1968)  III (1969)  IV (1970)  V (1971)  VI (1972)  VII (1973)  VIII (1974)  IX (1975)  X (1976)  XI (1977)  XII (1978)  XIII (1979)  XIV (1980)  XV (1981)  XVI (1982)  XVII (1983)  XVIII (1984)  XIX (1985)  XX (1986)  XXI (1987)  XXII (1988)  XXIII (1989)  XXIV (1990)  XXV (1991)  XXVI (1992)  XXVII (1993)  XXVIII (1994)  XXIX (1995)  XXX (1996)  XXXI (1997)  XXXII (1998)  XXXIII (1999)  XXXIV (2000)  XXXV (2001)  XXXVI (2002)  XXXVII (2003)  XXXVIII (2004)  XXXIX (2005)  XL (2006)  XLI (2007)  XLII (2008)  XLIII (2009)  XLIV (2010)  XLV (2011)  XLVI (2012)  XLVII (2013)  XLVIII (2014)  XLIX (2015)  50 (2016)  LI (2017)  LII (2018)  LIII (2019)  LIV (2020)  LV (2021)  LVI (2022)  LVII (2023)  LVIII (2024)  LIX (2025)  LX (2026)
Sadio Mané

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 10. huhtikuuta 1992 (ikä 32)
Syntymäpaikka: Sédhiou, Senegal
Pelipaikka: vasen laitahyökkääjä
Pituus: 174 cm
Seura
Seura: Al-nassr
Pelinumero: 10
Seurat
| Vuodet | Seura | O | (M) |
| 2011–2012 | FC Metz | 22 | (13) |
| 2012–2014 | Red Bull Salzburg | 63 | (31) |
| 2014–2016 | Southampton | 67 | (21) |
| 2016–2022 | Liverpool | 196 | (90) |
| 2022–2023 | Bayern München | 25 | (7) |
| 2023- | Al-Nassr | 0 | (0) |
Maajoukkue
| 2012– | Senegal | 97 | (37) |
 Seurajoukkueuran tilastot kattavat vain kansalliset sarjat, päivitetty 2. elokuuta 2023.  Maajoukkueuran tilastot päivitetty 2. elokuuta 2023.
Sadio Mané (s. 10. huhtikuuta 1992 Sédhiou) on senegalilainen jalkapalloilija, joka edustaa Saudi-Arabian Valioliigassa pelaavaa Al-Nassria. Oikeajalkainen Mané on pelipaikaltaan laituri, tosin hän voi pelata myös muilla hyökkäyksen pelipaikoilla. Mané edustaa maajoukkuetasolla Senegalin jalkapallomaajoukkuetta. Elokuussa 2023 Mané liittyi saudiarabialaisseura Al-Nassriin nelivuotisella sopimuksella. Siirtosumma oli arvolta noin 24 miljoonaa euroa. Ennen Al-Nassria Mané on pelannut Ranskan Ligue 2:ssa Metzissä, Itävallan Bundesliigan Red Bull Salzburgissa, Valioliigan Southamptonissa sekä Liverpoolissa, ja Bundesliigan Bayern Münchenissä.
Ura > Maajoukkueura

Mané kuului Senegalin joukkueeseen vuoden 2012 kesäolympialaisissa Lontoossa. Hän pelasi siellä jokaisessa Senegalin neljästä ottelusta. Senegalin jalkapallomaajoukkueessa Mané debytoi saman vuoden toukokuussa Marokkoa vastaan, ja kuuluu nykyisin joukkueen avainpelaajiin. Ensimmäisen maaottelumaalinsa hän teki MM-karsintaottelussa Liberiaa vastaan kesäkuussa 2012. Hän kuului joukkueeseen myös vuoden 2015 Afrikan-mestaruuskilpailuissa, jossa pelasi kaksi ottelua. Afrikan-mestaruuskilpailuissa 2017 hän pelasi kolme ottelua. MM-kilpailuissa 2018 hän pelasi Senegalin kaikki kolme ottelua, ja teki maalin ottelussa Japania vastaan.
Afrikan mestaruuskilpailuissa 2019 Mané pelasi kuusi ottelua ja teki kolme maalia Senegalin saavuttaessa hopeaa. Hänet valittiin turnauksen tähdistöjoukkueeseen. Hänet valittiin Afrikan vuoden jalkapalloilijaksi 2019. Tammikuuhun 2022 siirretyissä Afrikan-mestaruuskilpailuissa 2021 hän oli avauskokoonpanossa Senegalin kaikissa seitsemässä ottelussa, ja teki kolme maalia. Loppuottelussa Egyptiä vastaan hän teki rangaistuspotkukilpailussa Senegalin mestaruuden ratkaisseen viimeisen maalin. Hän joutui jäämään jalkavamman vuoksi pois MM-kilpailuista 2022.
Käännös suomeksi
Baseballin Euroopan-mestaruuskilpailut 1958

Baseballin Euroopan mestaruuskilpailut 1958 pelattiin Alankomaissa heinäkuussa. Turnaukseen osallistui kuusi joukkuetta. Alankomaat joutui alkuotteluissaan tiukoille Saksan ja Italian kanssa voittaen molemmat vasta jatkovuoropareissa. Finaalissa Italia kaatui jo hieman helpommin 5-2.
Ottelut

| 1>  kierros  |
| --- | --- | --- | --- |
|  | Belgia | Italia | 1–3 |
|  | Ranska | Espanja | 4–29 |
| 2>  kierros  | 2>  kierros  | 2>  kierros  | 2>  kierros  |  |
| --- | --- | --- | --- | --- |
|  | Espanja | Länsi-Saksa | 0–5 |  |
|  | Italia | Alankomaat | 5–612 |  |
hävinneiden lohko
|  | Belgia | Ranska | 17–2 |  |
|  | Espanja | Italia | 3–14 |  |
| 3>  kierros  | 3>  kierros  | 3>  kierros  | 3>  kierros  |  |
| --- | --- | --- | --- | --- |
|  | Alankomaat | Länsi-Saksa | 4–310 |  |
hävinneiden lohko
|  | Italia | Belgia | 8–2 |  |
| Välierä  |
| --- | --- | --- | --- |
|  | Länsi-Saksa | Italia | 2–6 |
| Loppuottelu  |
| --- | --- | --- | --- |
|  | Alankomaat | Italia | 5–2 |
Betygala

| Betygala |
| --- | --- |
 Betygalan keskustaa.
 vaakuna
 Betygala
 Koordinaatit: 55°21′40″N, 23°22′0″E 
Valtio:   Liettua
Lääni:  Kaunas
Kunnallispiiri:  Raseiniain kunnallispiiri
Väkiluku (2001):  559 
Infobox OKVirheellinen NIMI-arvo: 
Betygala on kauppala läntisessä Liettuassa, Raseiniain kunnallispiirissa, Kaunasin läänissä. Vuonna 2001 kauppalassa asui 559 asukasta.
Yksi Liettuan ensimmäisistä kirkoista rakennettiin Betygalaan keskiajalla.
Aiheesta muualla

Kuvia tai muita tiedostoja aiheesta Betygala Wikimedia Commonsissa
Kaunasin lääni
| --- | --- |
Kunnat: Birštonasin kunta • Jonavan kunnallispiiri • Kaunasin kaupunkikunta • Kaunasin kunnallispiiri • Kaišiadorysin kunnallispiiri • Kėdainiain kunnallispiiri • Prienain kunnallispiiri • Raseiniain kunnallispiiri
Kaupungit: Birštonas • Jonava • Kaunas • Garliava • Vilkija • Ežerėlis • Kaišiadorys • Žiežmariai • Kėdainiai •  Prienai • Jieznas • Raseiniai • Ariogala
Kauppalat: Akademija (Kaunas) • Karmėlava • Rumšiškės • Žasliai • Kruonis • Josvainiai • Šėta • Krakės • Akademija (Kėdainiai) • Dotnuva •  Balbieriškis • Veiveriai • Pakuonis • Viduklė • Girkalnis • Nemakščiai • Šiluva • Betygala
Kylät: Birštono Vienkiemis • Kernuvės • Bučiūnai • Siponys • Geležūnai • Jundeliškės • Škėvonys • Naudžiūnai • Žemaitkiemis (Birštonas) • Upninkai • Šveicarija • Užusaliai • Bukonys • Kuigaliai • Šilai • Išorai • Domeikava • Raudondvaris • Neveronys • Ringaudai • Šlienava • Vilainiai • Vainotiškiai • Pelėdnagiai • Labūnava • Pravieniškės II • Gudiena • Stasiūnai • Dovainonys • Pravieniškės • Stakliškės • Išlaužas • Skriaudžiai • Geruliai • Mauručiai • Paliepiai • Gyliai (Raseiniai) • Norgėlai
Marcel Moore

| Marcel Moore> Henkilötiedot |
| --- | --- |
Koko nimi:  Marcel Moore
Syntynyt: 1. lokakuuta 1994 (ikä 30)
Kansalaisuus:   Suomi
Koripalloilija
Pelipaikka:  Pieni laitahyökkääjä / Iso laitahyökkääjä
Pituus:  200 cm
Paino:  93 kg
Pelaajaura
Seurajoukkueet
2014−2015 2015−:   Joensuun Kataja  Helsinki Seagulls
Marcel Moore (s. 1. lokakuuta 1994) on suomalainen koripalloilija.
Pelaajaura

PJ Warriorsin kasvatti Moore edusti kasvattajaseuransa ja Visa-Basketin nuorisojoukkueita A-nuoriin asti. Kaudella 2012–2013 hän pelasi A-nuorten SM-sarjassa kovalla, yli 30 pisteen koko kauden keskiarvolla. Yksittäisen ottelun piste-ennätyksekseen Moore teki samassa sarjassa äärimmäisen harvinaisen lukeman, 71 pistettä. Moore pelasi myös Suomen alle 20-vuotiaiden maajoukkueessa. Kauden 2013–2014 Moore pelasi yhdysvaltalaisessa Victory Rock Prepin high schoolissa. Osan kaudesta hän kärsi loukkaantumisesta. Kauden jälkeen Moorelle tarjottiin stipendiä floridalaisesta Junior Collegesta, mutta elämäntilanteestaan johtuen tämä palasi Suomeen. Kesällä pelattujen alle 20-vuotiaiden B-divisioonan EM-kilpailujen jälkeen usea Korisliigaseura osoitti kiinnostusta Moorea kohtaan, ja tämä valitsi hyvämaineisena pitämänsä Joensuun Katajan, jonka kanssa syntyi yksivuotinen sopimus.
Katajassa Moore pelasi Korisliigan lisäksi EuroChallengea. Suuria muutoksia edelliskauteen nähden kokenut Kataja yllätti asiantuntijat ja voitti seuran historian ensimmäisen koripallon Suomen mestaruuden.
Syyskuussa 2015 Moore siirtyi Korisliigassa pelanneeseen Helsinki Seagullsiin.
Saavutukset

Suomen mestaruus 2015
Yksityiselämä

Mooren isä Jonathan Moore on yhdysvaltalaissyntyinen, sittemmin suomalaistunut ja aktiiviuransa lopettanut koripalloilija, joka on eräs Korisliigan historian menestyksekkäimmistä ulkomaalaispelaajista.
Johannes Holopainen

| Johannes Holopainen> Henkilötiedot |
| --- | --- |
Koko nimi:  Johannes Oskari Holopainen
Syntynyt: 24. maaliskuuta 1988 (ikä 36) Helsinki
Ammatti:  näyttelijä
Näyttelijä
Taiteilijanimet:  Jomppe
Aktiivisena:  2007–
Merkittävät roolit:  Jorma Kariluoto   (Tuntematon sotilas)   Pasi   (Pasi was here)   Moritz   (HOMO!)
Palkinnot
 Pärnu International Theatre Festival Monomaffia 2016: Grand Prix 
Aiheesta muualla
Viralliset kotisivut
IMDb 
Elonet
Johannes Oskari Holopainen (s. 24. maaliskuuta 1988 Helsinki) on suomalainen näyttelijä. Hän opiskeli Teatterikorkeakoulussa näyttelijäntyön koulutusohjelmassa vuosina 2008–2013 ja valmistui teatteritaiteen maisteriksi. Hän teki ensimmäisen elokuvaroolinsa Saara Saarelan elokuvassa Väärät juuret (2009). Hän näytteli Kariluotoa Aku Louhimiehen elokuvassa Tuntematon sotilas (2017). Holopainen näytteli pääosan Juuso Laation ja Jukka Vidgrenin esikoiselokuvassa Hevi reissu, joka sai ensi-iltansa keväällä 2018.
Holopainen on esiintynyt television draamasarjoissa Sydänjää (2006–2008), Yleisradion rikossarjassa Tellus (ohjaus JP Siili), jossa hän esitti ekoterroristiryhmän johtohahmoa Rike Linnaa, sekä Elisa Viihteen rikossarjassa Kaikki synnit (ohjaus Mika Ronkainen). Holopainen esiintyi Yleisradion tuottamassa Jääkärit-dokumenttielokuvassa, joka esitettiin Suomen itsenäisyyspäivänä 2015.
Johannes Holopainen on KOM-teatterin vakituinen näyttelijä (2016–). Hän esitti Pasia Veikko Nuutisen kirjoittamassa ja Lauri Maijalan ohjaamassa menestysnäytelmässä Pasi was here (2016). Opintojensa aikana Holopainen näytteli Moritzin roolin Pirkko Saision ja Jussi Tuurnan menestysteoksessa HOMO! Suomen Kansallisteatterissa (2011–2012). Sittemmin Holopainen on vieraillut vakituisesti Kansallisteatterissa. Holopaisen esittämä Sotilaspoika-monologiesitys (ohjaus Essi Räisänen) voitti pääpalkinnon Pärnun kansainvälisillä Monomaffia-teatterifestivaaleilla elokuussa 2016.
Holopainen on vuonna 2014 perustetun kesäisin laivalla Saimaan rantojen kyliä kiertävän Saimaan teatterin perustajajäsen.
Holopainen oli ehdolla Suomen Näyttelijäliiton ja Krogerus-yhtiön Vuoden nuori näyttelijä -palkinnon saajaksi vuonna 2015.
Urheilutoimittajana tunnettu Juha Matti Holopainen on hänen isänsä.
Filmografia > Elokuvat

| Vuosi | Elokuva | Rooli |
| --- | --- | --- |

| 2009 | Väärät juuret | Kosmo |
| 2012 | Juoppohullun päiväkirja | Mikael |
| 2014 | Hääyö | Aviomies |
| 2014 | Valo yössä | Mauri |
| 2014 | Ruotsalainen hetki | Vahvistin |
| 2016 | Syysprinssi | Olli Järvinen |
| 2017 | Tuntematon sotilas | Jorma Kariluoto |
| 2018 | Kääntöpiste | Woyzeck |
| 2018 | Hevi reissu | Turo Moilanen |
| 2019 | Tottumiskysymys | Aleksi |
| 2020 | Helene | Einar Reuter |
| 2022 | Hetki lyö | Vili |
| 2023 | Je'vida | Lauri |
| 2024 | Hevimpi reissu | Turo Moilanen |
Filmografia > Televisiosarjat

| Vuosi | Televisiosarja | Rooli |
| --- | --- | --- |
| 2007–2008 | Sydänjää | Lari |
| 2014 | Tellus | Rike Linna |
| 2018 | Ratamo | Mikael Sahlstedt |
| 2019–2023 | Kaikki synnit | Lauri Räihä |
| 2020 | Kalifornian kommando | räppäri |
| 2020 | Makkari | Jaakko |
| 2021 | Paras vuosi ikinä | Sampsa |
| 2021 | Maria Kallio | Johnny Miettinen |
| 2021 | Rahti | Riku |
| 2022 | Kansan vihollinen | Sami Harju |
| 2023 | Pohjolan laki | Luukas Marjamaa |
| 2023 | Lahti 2001 | Mika Myllylä |
Filmografia > Teatteritöitä

| Vuosi | Näytelmä | Rooli | Teatteri |
| --- | --- | --- | --- |
| 2011 | Kenttä | Antero | Linnateatteri |
| 2011 | HOMO! | Moritz | Kansallisteatteri |
| 2012 | Pahuus | Bernard von Schanzt | Kansallisteatteri |
| 2013 | Omatunto | Nils Soldan | Helsingin kaupunginteatteri |
| 2014 | Lauantai | Theo | Kansallisteatteri |
| 2014 | Vallankumous | Aarne Kanerva | KOM-teatteri |
| 2015 | Nummisuutarit | Kreeta, Kristo | Kansallisteatteri |
| 2015 | Sotilaspoika | Joe Bonham | Lappeenrannan Kaupunginteatteri |
| 2016 | Pasi was here  | Pasi | KOM-teatteri |
| 2017 | Kokki, varas, vaimo ja rakastaja | Pup | KOM-teatteri |
| 2017 | MyBaby | Sampo Niiranen | KOM-teatteri |